Senatning 18-yalpi majlisida “O‘zbekiston Respublikasi Sudyalar oliy kengashi to‘g‘risida”gi qonunga o‘zgartish va qo‘shimchalar kiritish haqidagi qonun senatorlar tomonidan ma’qullandi. Foto: Depositphotos Sud tizimini liberallashtirish, korrupsiyaga qarshi kurashish va uning mustaqilligini ta’minlashga qaratilgan mazkur qonunda quyidagi asosiy o‘zgartish va qo‘shimchalar nazarda tutilmoqda: bo‘sh sudyalik lavozimlariga nomzodlarning tanlov jarayonlarini Internet jahon axborot tarmog‘i orqali yoritib borish; sudya faoliyatining samaradorligini elektron reyting orqali ochiq va shaffof baholashni ta’minlaydigan aniq mezonlarni ishlab chiqish va amaliyotga tatbiq etish; sudyalar oliy kengashi raisining o‘rinbosari vakolatlarini kengaytirish. Ma’lumot uchun, prezidentning 2020 yil 7 dekabrdagi PF-6127-son farmonida ham sud tizimida korrupsiya holatlarining oldini olish, ochiqlik va shaffoflikni ta’minlash borasidagi vazifalar belgilab berilgandi.